
Republika Slovenija, Ministrstvo za obrambo, Vojkova cesta 55, 1000 Ljubljana, skladno z 51. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju ZSPDSLS-1) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) ter Sklepom o trajni izločitvi in razpolaganju sredstev (MO, št. 4501-33/2026-370 z dne 28. 7. 2026) objavlja


 JAVNO ZBIRANJE PONUDB ZA PRODAJO REZERVNIH DELOV ZA VOZILA PUCH, PINZGAUER IN TAM

	
1 Naziv in sedež organizatorja javnega zbiranja ponudb 

Republika Slovenija, Ministrstvo za obrambo, Vojkova cesta 55, 1000 Ljubljana.


2 Predmet javnega zbiranja ponudb in izhodiščna vrednost

Predmet prodaje so rezervni deli za vozila PUCH, PINZGAUER in TAM razvrščeni po sklopih v spodnji tabeli. Seznami rezervnih delov z okvirnim številom kosov so v prilogi.

	SKLOP
	REZERVNI DELI ZA VOZILA

	1. sklop
	R/D PINZGAUER 710M,MS,K - AVTOMOBIL TERENSKI

	2. sklop
	R/D PUCH 230GE

	3. sklop
	R/D PUCH 300GD IN GD6 - AVTOMOBIL TERENSKI

	4. sklop
	R/D TAM 150 T11 B IN BV6x6 - AVTOMOBIL TERENSKI

	
	R/D TAM 110 T10

	
	R/D TAM 110 T7B, BV 4X4 - AVTOMOBIL TERENSKI

	
	R/D TAM 5500

	
	R/D TAM 75

	
	R/D TAM 260

	
	R/D TAM 130 T10

	
	R/D TAM 130 T11 B

	[bookmark: _Hlk241743755]
	R/D TAM 2001



Prodaja se bo izvedla izključno po sklopih, pri čemer je minimalna zahtevana ponudbena izhodiščna vrednost za sklop ena (1) 5.000,00 EUR, za sklop dva (2) in tri (3) po 9.500,00 EUR ter za sklop štiri (4) 12.000,00 EUR. 

Ponudniki ponudijo odkup rezervnih delov za vsak sklop posebej, lahko pa ponudijo odkup več sklopov z obvezno navedbo ponujene odkupne cene za vsak sklop posebej.



3 Ogled 

Ogled sredstev, ki so predmet prodaje bo mogoč v skladiščnih prostorih Slovenske vojske Bežigrad pri Celju (izvoz Celje vzhod) v sredo 21. oktobra 2026 od 8. do 14. ure, po predhodnem dogovoru z osebo za stike, vsaj en dan vnaprej. 

Oseba za stike je g. Srečko Amon, tel. št.: +386 (0)30 720 322. 

Ogled bo dovoljen le po predhodnem dogovoru in z identifikacijo, ki se bo izvedla ob prihodu na ogled z vpogledom v osebni dokument (osebno izkaznico ali potni list). Fotografiranje na ogledu ni dovoljeno.


4 Višina varščine

Ponudniki morajo ponudbi priložiti potrdilo o vplačani varščini v višini 500,00 EUR za sklop ena (1), v višini 950,00 EUR za sklop dva (2) in tri (3) ter 1.200,00 EUR za sklop štiri (4). 

Nakazilo se izvede na transakcijski račun Ministrstva za obrambo, št. 01100-6370191114, sklic 00 201000-03112026, SWIFT/BIC: BSLJSI2X s pripisom »Varščina za nakup rezervnih delov za vozila Puch, Pinzgauer in Tam«. 

Uspelemu ponudniku se bo vplačana varščina štela v kupnino, ostalim pa bo brezobrestno vrnjena v roku 30 dni po izboru najugodnejšega ponudnika. 

Če najugodnejši ponudnik ne sklene pogodbe ali ne plača kupnine, se mu varščina zadrži. 


5 Pogoji prodaje

· Predmeti prodaje so naprodaj po načelu videno – kupljeno, zato morebitne reklamacije po sklenitvi pogodbe ne bodo upoštevane;
· predmete prodaje se lahko kupi izključno po sklopih, pri čemer lahko posamezni kupec lahko kupi več sklopov; 
· merilo za izbor najugodnejše ponudbe je najvišja ponujena cena;
· prodajalec lahko po prejemu ponudb opravi dodatna pogajanja za dosego ugodnejše ponudbe; 
· ob več najugodnejših ponudbah se izvede postopek skladno s 17. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18);
· izbrani ponudnik mora po potrditvi prejema elektronskega obvestila o izbiri s prodajalcem skleniti prodajno pogodbo v roku 15 dni;
· če izbrani ponudnik ne bo sklenil pogodbe v roku do 15 dni po izpolnjenih pogojih za sklenitev in je krivda njegova oziroma če odstopi od pogodbe ali kupnine ne plača v dogovorjenem roku, ima prodajalec pravico odstopiti od pogodbe oziroma razdreti že sklenjeno pogodbo brez dodatnega roka za izpolnitev in zadržati plačano varščino;
· predmeti prodaje, ki so predmet pogodbe, preidejo v last kupca po plačilu kupnine, v posest pa z opravljeno primopredajo;
· kupec mora predmete prodaje prevzeti s primopredajnim zapisnikom, vendar ne pred plačilom kupnine ter v roku do 30 dni po plačilu kupnine oziroma kot bo dogovorjeno;
· stroške, povezane s prenosom lastništva, in morebitne druge stroške, ki bi nastali pri prodaji, plača kupec. Odvoz predmetov prodaje ter stroške, povezane z logistiko, v celoti poravna kupec (Incoterms 2010, EXW);
· pri javnem zbiranju ponudb kot ponudniki ne smejo sodelovati cenilec in člani komisije ter z njimi povezane osebe;
· upoštevane bodo le ponudbe, ki bodo izpolnjevale zahtevane pogoje.

Vsi elementi ponudbe so zavezujoči. 
Pisna ponudba mora vsebovati:
· podatke o ponudniku z navedenimi sklopi nakupa in s ponujeno ceno ter izjavo, da ponudnik sprejme razpisne pogoje (izpolnjen, podpisan in žigosan obrazec v prilogi 1 ali svoj dokument z vsemi zahtevanimi podatki),
· okvirni terminski načrt odvoza vseh sredstev (ki bo realiziran po sklenitvi pogodbe in plačilu kupnine),
· potrdilo o vplačani varščini, vključno z navedbo referenčne številke, skladno s 4. točko tega razpisa;
· izjavo, da ponudnik ni povezana oseba po sedmem odstavku 51. člena ZSPDSLS-1 (priloga 2).

Zainteresirani ponudniki morajo ponudbo oddati v slovenskem jeziku. 


6 Rok za oddajo ponudbe

Pisna ponudba mora prispeti na naslov Ministrstvo za obrambo, Vojkova cesta 55, 1000 Ljubljana, Slovenija do vključno 3. novembra 2026, do 12. ure. Sprejemna pisarna na naslovu prodajalca, kjer lahko osebno oddate ponudbo, ima uradne ure od ponedeljka do petka od 9. do 13. ure. 

Na sprednji strani ovojnice mora biti navedeno: 
PONUDBA ZA ODKUP REZERVNIH DELOV ZA VOZILA PUCH, PINZGAUER IN TAM 
ŠT. ZADEVE: 478-181/2026 
»NE ODPIRAJ – PONUDBA« 

Na zadnji strani ovojnice morata biti navedena naziv in naslov ponudnika. 


7 Rok vezanosti ponudnikov na dano ponudbo

Ponudniki so vezani na dano ponudbo najmanj 60 dni od roka za oddajo ponudb. 


8 Čas in kraj odpiranja ponudb

Javno odpiranje ponudb bo potekalo dne 5. novembra 2026 s pričetkom ob 10. uri v prostorih Ministrstva za obrambo, Vojkova cesta 59, Ljubljana.

Komisijsko odpiranje ponudb bo potekalo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem zbiranju ponudb.


9 Način in rok plačila kupnine

Z najugodnejšim ponudnikom bo sklenjena prodajna pogodba. Kupec poravna kupnino na podlagi izstavljenega računa prodajalca najpozneje v 15 dneh po izstavitvi računa. Na podlagi pete točke 5. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21-ZDOsk, 3/22, 29/22-ZUOPDCE, 40/23-ZDavPR-B, 122/23 in 104/24) DDV ni zaračunan in ga kupcu ni treba plačati. Plačilo celotne kupnine v roku, ki je določen, je bistvena sestavina prodajne pogodbe.





10 Ustavitev postopka

Prodajalec lahko do sklenitve pravnega posla postopek prodaje ustavi, pri čemer se ponudnikom povrnejo morebitne vplačane varščine.


11 Informacije za izvedbo postopka javnega zbiranja ponudb
	
Oseba za stike prodajalca za posredovanje informacij v tem postopku je Staša Ajdovec, e-pošta: stasa.ajdovec@mors.si, tel.: +386 1 471 29 76.



Uroš Korošec
sekretar
v. d. generalnega direktorja
				
		

Poslano:
· v objavo na spletno stran MO RS (Portal GOV.SI).



Priloga:
· seznami rezervnih delov z okvirnimi količinami za vozila Pinzgauer, Puch in TAM,  
· obrazec s podatki o ponudniku (priloga 1) in
· izjava ponudnika o nepovezanosti (priloga 2).
































							Priloga 1

PODATKI O PONUDNIKU IN PONUDBA


Osebni podatki se bodo uporabljali izključno za potrebe tega prodajnega postopka in se bodo po uporabi arhivirali skladno s predpisi, ki urejajo poslovanje z dokumentarnim gradivom. 

	
1 PONUDNIK (naziv pravne osebe, ime in priimek fizične osebe)
	

	

2 NASLOV PONUDNIKA
	

	

3 OSEBA ZA STIKE (za pravne osebe)
	

	

4 TELEFON
	

	
	

	
	

	
5 ELEKTRONSKI NASLOV
	

	

6 MATIČNA ŠTEVILKA OZIROMA EMŠO
	

	

7 DAVČNA ŠTEVILKA OZIROMA ID
ZA DDV
	

	
8 ŠTEVILKA TRANSAKCIJSKEGA RAČUNA
Z NAVEDBO BANKE
	






	9 OSEBA, PRISTOJNA ZA PODPIS
POGODBE (za pravne osebe)  
	





ponuja prodajalcu Republiki Sloveniji, Ministrstvu za obrambo, skladno z razpisnimi pogoji, odkup _____________________________________________________________ za ponudbeno ceno _____________________________________________evrov (z besedo: ………………………………………………) brez DDV. 


Izjavljam, da se strinjam z vsemi razpisnimi pogoji prodajalca.



	

Kraj in datum:
	Ponudnik:

	
	
Žig in podpis:






Priloga 2


IZJAVA PONUDNIKA



Ponudnik ___________________________________________ izjavljam, da s člani komisije ali cenilcem nisem povezana oseba po 7. odstavku 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR)[endnoteRef:1].  [1:  Skladno s sedmim odstavkom 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR), se za povezano osebo štejejo:
fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne, 
fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja, 
pravna oseba, v kapitalu katere ima član komisije ali cenilec delež večji od 50 odstotkov in
druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.] 



Datum:___________________




_________________________
                                                                                                                              (podpis)
					
						žig






















Identifikacijska št. za DDV: (SI) 47978457, MŠ: 5268923000, TRR: 01100-6370191114

